**ZAPISNIK**

**sa 34. sjednice Školskog odbora OŠ Čista Velika**

34. sjednica Školskog odbora OŠ Čista Velika (u daljnjem tekstu: Školski odbor) održana je 10. siječnja 2017. godine u prostorijama OŠ Čista Velika, u Čistoj Velikoj s početkom u 09:00 sati.

Sjednici su nazočni: Andrijana Šunjara, predsjednica Školskog odbora; Magdalena Biluš, Daniel Storić, Neven Storić i Ante Škarić, članovi; Marijan Belamarić, ravnatelj; Silvio Šoda, tajnik škole.

Nisu nazočni: Šime Šunjerga i Ante Tabula.

Za zapisničara je postavljen Silvio Šoda.

Predsjednica Školskog odbora je otvorila sjednicu, pozdravila nazočne članove i konstatirala da je broj članova dovoljan za pravovaljano održavanje sjednice i glasanje po pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 33. sjednice
2. Rješavanje natječaja za učitelja/icu glazbene kulture na određeno nepuno radno vrijeme (11 sati tjedno)
3. Rješavanje natječaja za učitelja/icu fizike na neodređeno nepuno radno vrijeme (8 sati tjedno)
4. Razno

***Ad.1****.* Na zapisnik sa 33. sjednice nitko od nazočnih članova nije imao primjedbe te je isti jednoglasno usvojen.

***Ad.2.***Na natječaj za učitelja/icu glazbene kulture na određeno nepuno radno vrijeme prijavio se 1. kandidat, i to:

* TEA SLAVICA, magistra muzike, iz Šibenika

Prijavljena kandidatkinja zadovoljava uvjete natječaja, te ravnatelj predlaže Školskom odboru Teu Slavicu na određeno, nepuno radno vrijeme, do povratka Mateje Šeneta Skračić sa posvojiteljskog dopusta, a najdulje do 30. lipnja 2017. Članovi Školskog odbora su jednoglasno prihvatili prijedlog ravnatelja.

**ZAKLJUČAK**

1. **Prima se Tea Slavica na radno mjesto učiteljice glazbene kulture na određeno, nepuno radno vrijeme, do povratka Mateje Šeneta Skračić, a najdulje do 30. lipnja 2017. godine.**

***Ad.3.***Na natječaj za učitelja/icu fizike na neodređeno nepuno radno vrijeme prijavilo se dvoje kandidata, i to:

* BARISLAV POPARIĆ GRGAS, diplomirani inženjer elektrotehnike, iz Šibenika
* GORAN PROTEGA, diplomirani inženjer prometa, iz Šibenika

Nijedan od prijavljenih kandidata ne zadovoljava uvjete natječaja, a ravnatelj predlaže Barislava Poparić Grgasa na određeno vrijeme do 5 mjeseci zbog nestručnosti djelatnika, sukladno Zakonu o odgoju i obrazovanju u osnovnoj i srednjoj školi. Školski odbor je jednoglasno prihvatio prijedlog ravnatelja.

**ZAKLJUČAK**

1. **Prihvaća se prijedlog ravnatelja za zasnivanjem radnog odnosa na radnom mjestu učitelja fizike sa Barislavom Poparić Grgasom na određeno nepuno radno vrijeme do 05. mjeseci (10. lipnja 2017.)**

***Ad.4.*** Pod točkom *Razno* nije bilo rasprave.

Sjednica je završila u 09:30.

**Zapisničar: Predsjednica ŠO:**

**\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_**

Silvio Šoda Andrijana Šunjara

**KLASA:** 003-06/17-01/01

**URBROJ:** 2182/1-12/1-6-03-17-2

U Čistoj Velikoj, 10. 1. 2017.